«Көгүлтүр Ысык-Көл»

«Көгүлтүр Ысык-Көл» - Чолпон-Ата курорттук районунда жайгашкан, жыл бою иштөөчү эң ири санаторий. 1965-жылдан иштейт. Бишкектен 250, Балыкчыдан 80, Караколдон 145 км алыстыкта жана деңиз деңгээлинен 1610 м бийиктикте жайгашкан. Чолпон-Ата курорттук районунда Ысык-Көлдүн башка жерлерине салыштырганда күн радиациясы өтө күчтүү, абасы таза.
Санаторийде учуктан башка өпкө ооруларын, нерв системасынын функциялык бузулушун, кан тамыр, жүрөк ооруларынын кээ бир түрүн дарылайт. Суу жана баткак менен дарылоочу жайы, ванна, баткак берилүүчү кушетка, бассейн, кычкылтек менен дарылочу бөлмө, ингаляторий, тиш кабинети ж. б. бар. Оорулууну дарылоодо электр тогу жана жарыгы, дарылоочу физ-ра, укалоо, климат кеңири пайдаланылат. Клиникалык, биохимиялык лабор. ж. б. иштейт. Алар учурдун талабына шайкеш аппараттар менен камсыз кылынган. Жайкы, кышкы клубу,көрүү залы, китепкана, атайын пляж жана кайык станциясы бар. Көл суусу туздуу, темпретурасы жайында 20—220Сге жетет. Cyyга түшүү июндан сентябрга чейин.
Кара-Кулжа району
 Колдонулган адабияттар 
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104 -9